Bardufoss fangeleir

Bardufoss fangeleir og / eller Nyleira fangeleir i Målselv kommune, 1944-45 500–600 russiske krigsfanger, fra 16. mars 1944–ut krigen. Her var det også 650 fanger fra Grini og 100 fra Falstad. Leiren var en underleir av Grini. Fangene arbeidet med utvidelse av flyplassen. 

På Rustadhøgda var det gravplass for døde sovjetiske krigsfanger. På denne gravplassen ble det i 1951, i forbindelse med Operasjon Asfalt, gravd opp 71 døde sovjetiske krigsfanger, dette var russiske, ukrainere og hviterussere. Likene ble flyttet til Tjøtta sovjetiske krigsgravplass. Norske eks-fanger fra fangeleiren i Nyleira i Bardufoss reiste sommeren 1945 en minnestein på gravplassen. Minnesteinen ble senere flyttet 100 m sørover og plassert i en innhegnet minnelund. Steinen ble i 2015 tatt ned i forbindelse med at Troms fylkeskommune bygde ny videregående skole. Minnesteinen har teksten: "Minne over russiske krigsfanger Reist av norske fanger Bardufoss 1945"

Referanser 

Fangeleirer i Norge under andre verdenskrig
Målselvs historie
Kulturminner i Målselv